open-index/open-wikipedia-markdown huggingface dataset:
Μάχη της Θυρέας

Η **Μάχη της Θυρέας**, ή αλλιώς **Μάχη των 600 λογάδων**, διεξήχθη το 546 π.Χ. στην αρχαία πεδιάδα της Θυρέας, κοντά το σημερινό Άστρος. Υπήρξε η σημαντικότερη ένοπλη σύγκρουση μεταξύ Λακεδαιμονίων και Αργείων για την κυριαρχία του καθενός επί της περιοχής της Κυνουρίας.
[μικρογραφία|Η πεδιάδα που έχει πάρει την ονομασία της από την Αρχαία Θυρέα. Οπτική από τη [Ζάβιτσα. Διακρίνονται το Άστρος και το Παράλιο Άστρος.]]

## Ιστορικό Μάχης
Σύμφωνα με τον Ηρόδοτο οι Λακεδαιμόνιοι είχαν εισβάλλει στην πεδιάδα της Θυρέας καταλαμβάνοντας την περιοχή, με αποτέλεσμα οι Αργείοι να στείλουν ένα εκστρατευτικό σώμα για αντεπίθεση. Παραδόξως δεν συνέβησε ολοκληρωτική μάχη, διότι οι δύο στρατοί συμφώνησαν στην διεξαγωγή μιας μονομαχίας 300 επίλεκτων οπλιτών εκατέρωθεν από κάθε πόλη να πολεμήσουν - με τον νικητή να διεκδικεί την περιοχή. Προφανώς η ιδέα προτάθηκε ώστε να μειωθεί ο συνολικός αριθμός των θυμάτων. Προϋπόθεση για την νίκη ήταν η ολοκληρωτική καταστροφή της αντίπαλης παράταξης, όμως κανένας δεν κατείχε το πάνω χέρι. Πολέμησαν μέχρι το βράδυ, και μετά από μια αιματηρή μάχη  μόνο τρεις άνδρες κατάφεραν να επιβιώσουν, δύο *Αργείοι* και ένας *Λακεδαιμόνιος*. Οι Αργείοι Αλκήνωρ και Χρόμιος, πιστεύοντας ότι είχαν νικήσει, αποχώρησαν από το πεδίο της μάχης κατευθυνόμενοι προς το *Άργος* για να ανακοινώσουν τον θρίαμβό τους. Ωστόσο ο Οθρυάδης, ένας τραυματίας *Σπαρτιάτης*, είχε επιζήσει και καθώς ήταν ουσιαστικά ο τελευταίος οπλίτης που στεκόταν στο πεδίο της μάχης, ισχυρίστηκε και αυτός ότι νίκησε. Μάλιστα, κατάφερε να έρθει σε επαφή με τους υπόλοιπους συμπολεμιστές του που δεν είχαν λάβει μέρος στη μάχη και να ανακοινώσει την νίκη του, ενώ ύστερα αυτοκτόνησε από την ντροπή του ως ο μόνος επιζών άνδρας της μονάδας του. Ο λόγος της αυτοκτονίας τίθεται ακόμη προς συζήτηση, αλλά η πράξη έχει μεγάλη σημασία επειδή ο *Οθρυάδης* δεν πέθανε λαβωμένος από ξίφος των *Αργείων* και έτσι οι *Λακεδαιμόνιοι* ισχυρίστηκαν ότι επέζησε της μάχης και αργότερα αυτοκτόνησε ντροπιασμένος. Οι *Αργείοι* εξοργισμένοι με το θράσος των Λακεδαιμονίων, οι οποίοι διεκδικούσαν επίσης τη νίκη, επιτέθηκαν με ολόκληρο το στράτευμά τους ενάντια σε μία σπαρτιατική δύναμη ίσου περίπου μεγέθους. Οι *Λακεδαιμόνιοι* κέρδισαν με μια αποφασιστική νίκη και ως εκ τούτου απέκτησαν τον έλεγχο της *Θυρέας*.

Η Κυνουρία παρέμεινε υπό την κυριαρχία της *Σπάρτης* μέχρι το 338 π.Χ. όταν ο Φίλιππος Β΄ ο Μακεδών παρέδωσε την *Κυνουρία* πίσω στους *Αργείους*.

## Πηγές
* *Κυνουρία-Περιήγηση στην Ανατολική Αρκαδία,Εκδοτική Καλαμάτας, σελ.10*

## Παραπομπές


Κατηγορία:Μάχες σπαρτιατικού στρατού
Κατηγορία:Ιστορία της αρχαίας Σπάρτης
Κατηγορία:Μάχες αργειακού στρατού
Κατηγορία:Ιστορία του αρχαίου Άργους
Κατηγορία:Ιστορία της αρχαίας Αρκαδίας
Φανάρι Ανατολικής Θράκης

Το **Φανάρι**, σήμερα **Φενέρκιοϊ** ή **Φενέρ** (Fener ή Fenerköy), είναι χωριό στην Ευρωπαϊκή Τουρκία. Στην απογραφή του 2007 είχε πληθυσμό 3.000 κατοίκων.

Ανήκε στη Μητρόπολη Σηλυβρίας, βρισκόμενο περίπου 8 χιλιόμετρα βόρεια της Σηλυβρίας). Πριν την ανταλλαγή πληθυσμών κατοικούνταν από ελληνικές οικογένειες.

Κατηγορία:Σηλυβρία
Κατηγορία:Προποντίδα
Κατηγορία:Χωριά της Τουρκίας
Νότης Καμπέρος

Ο **Παναγιώτης** (**Νότης**) **Καμπέρος** ήταν Έλληνας ανώτατος αξιωματικός του Πολεμικού Ναυτικού και συν-ιδρυτής, ανάδοχος, πρώτος αντιπρόεδρος και έφορος ποδοσφαίρου του Ολυμπιακού.

## Βιογραφικά στοιχεία
Ήταν αδερφός του αξιωματικού, πρωτοπόρου της Πολεμικής Αεροπορίας, κατά μια ανεπιβεβαίωτη μαρτυρία και συνιδρυτή του Ολυμπιακού, Δημητρίου Καμπέρου.

Ο Νότης Καμπέρος κατά την καταστατική συνέλευση του νέου σωματείου (Μάιος 1924) εμπνεύστηκε το όνομα «Ολυμπιακός», δίνοντας λύση στο αδιόξεδο που είχε οδηγηθεί η συζήτηση γύρω από τον τίτλο.  Οι ιδρυτές αναζητούσαν επωνυμία με δυνατό συμβολισμό, όνομα «διακριτικόν, πρόσφορον δι' αθλητικόν σωματείον και σύντομον [...] χάριν της ηθικής επιβολής του επί του αθλητικού κόσμου και της κοινωνίας του Πειραιώς». Με την επιλογή αυτή, ο Καμπέρος θέλησε ο τίτλος του συλλόγου «να υποδηλώνει τη δύναμη, την αθλητική ισχύ, το ήθος, την ευγενική άμιλλα, την επικράτηση, εν τέλει το ολυμπιακό ιδεώδες». Μετά τη σύσταση του πρώτου διοικητικού συμβουλίου του συλλόγου, ανέλαβε τα καθήκοντα του αντιπροέδρου (μαζί με τον Τριαντάφυλλο Κρέμο).

Ο Νότης Καμπέρος ήταν άτομο οργανωτικό, με ικανότητα και ευστροφία στη διατύπωση ολοκληρωμένων θέσεων για τα διοικητικά θέματα του σωματείου και αμεσότητα στην προώθησή τους. Αυτά τα προτερήματα, ωστόσο, φαίνεται πως τον έφεραν γρήγορα σε σύγκρουση με τους παράγοντες του συλλόγου και τον εξανάγκασαν σε αποχώρηση.

Υπήρξε επίσης ιδρυτικό μέλος και πρώτος Αντιπρόεδρος της Ελληνικής Ποδοσφαιρικής Ομοσπονδίας. 

## Παραπομπές


Κατηγορία:Έλληνες αξιωματικοί του Πολεμικού Ναυτικού
*
Πανελλήνιο πρωτάθλημα ανώμαλου δρόμου ανδρών 1940

Tο **[[Πανελλήνιο πρωτάθλημα ανώμαλου δρόμου ανδρών]] του 1940** διεξήχθη στην Αθήνα με διοργανωτή στον ΣΕΓΑΣ στις 10 Μαρτίου. Νικητής σύλλογος αναδείχθηκε ο **[[Πειραϊκός Σύνδεσμος]]**

## Περιφερειακό πρωτάθλημα Αττικοβοιωτίας - Ευβοίας
Ο αγώνας διεξήχθη την Κυριακή 25 Φεβρουαρίου 1940 σε απόσταση 7.000μ με συμμετοχή 84 δρομέων από 12 σωματεία. Τη διοργάνωση είχε αναλάβει ο Παναθηναϊκός Α.Ο. και ο αγώνας διεξήχθη με αφετηρία και τερματισμό το γήπεδο Παναθηναϊκού. Η εκκίνηση δόθηκε στο ημίχρνο του ποδοσφαιρικού αγώνα για το Κύπελλο Ελλάδος "ΠΑΟ - Ηρακλή Σερρών", οι δρομείς κινήθηκαν προς τα Τουρκοβούνια και επέστρεψαν στο γήπεδο της Λεωφόρου για τον τερματισμό.

* **Κατάταξη**:
# *Αθ. Ραγάζος (ΓΣ Αλμυρού)*, εκτός συναγωνισμού.
# Β. Μαυραπόστολος (ΑΟΠΦ)
# Ν. Νίτσας (Εθνικός Γ.Σ.)

## Το Πανελλλήνιο πρωτάθλημα

Ο πανελλήνιος ανώμαλος διεξήχθη στις 10 Μαρτίου 1940 σε διαδρομή μήκους 10χλμ, στο Στρατιωτικό Σχολείο Γυμναστικής, στο συνοικισμό Ελληνορώσων. Ο αγώνας αποτελούσε κριτήριο πρόκρισης για τον βαλκανικό αγώνα ανώμαλου δρόμου που διεξήχθη στην Κωνσταντινούπολη στις 24 Μαρτίου, στον οποίο προκρίνονταν οι τέσσερις πρώτοι αθλητές.

Στον πανελλήνιο ανώμαλο μετείχαν 64 αθλητές από σωματεία κυρίως του κέντρου. Από τα επαρχιακά μετείχε μόνο ο ΓΣ Αλμυρού, με επικεφαλής τους τρεις αδερφούς Ραγάζους και ο Κύπριος Στέλιος Κυριακίδης. Οι συμμετοχές είχαν ως εξής ανά σωματείο:
* ΓΣ Αλμυρού Βόλου: 5
* Πειραϊκός Σύνδεσμος: 12
* Παναθηναϊκός Α.Ο.: 18
* Πανελλήνιος Γ.Σ.: 11
* Εθνικός Γ.Σ.: 11
* Α.Ο. Παλαιό Φάληρο: 6
* Γ.Σ. Ολύμπια Λεμεσού: 1

Νικητής αναδείχθηκε ο Αθανάσιος Ραγάζος του Γ.Σ. Αλμυρού Βόλου, ενώ στον ομαδικό αγώνα επικράτησε ο Πειραϊκός Σύνδεσμος.

### Αποτελέσματα

* Στο βαλκανικό πρωτάθλημα μετείχαν οι Ραγάζος, Μαυραπόστολος, Ράλλης και ως τέταρτος ο Βαρτζάκης, διότι ο Νίτσας ήταν στρατευμένος και δεν μπόρεσε να πάρει άδεια.

## Πηγές
* Εφημερίδα "Αθλητισμός". 
### Αναφορές


Κατηγορία:Στίβος το 1940
Ανδρων
Κατηγορία:Διοργανώσεις στίβου στην Αθήνα
Stihl

Η **Stihl** (Στιλ, πλήρης ονομασία:*Andreas Stihl AG & Co. KG*) είναι εταιρεία κατασκευής αλυσοπρίονων και ειδών δασοκομίας και περιποίησης κήπου. Είναι η μεγαλύτερη εταιρεία στον κλάδο της παγκοσμίως. Εδρεύει στο Βάιμπλινγκεν της Γερμανίας.

## Εξωτερικοί σύνδεσμοι

* Επίσημη Ιστοσελίδα
* Ελληνική ιστοσελίδα της Stihl

Κατηγορία:Κατασκευαστικές εταιρείες της Γερμανίας
Κατηγορία:Γερμανικά εμπορικά σήματα
Γυμνάσιον

Το **Γυμνάσιον** ήταν το κτήριο όπου συγκεντρώνονταν οι έφηβοι για να ασκούνται σωματικά. Πρωτοδημιουργήθηκαν από τον Θησέα και κατά τους χρόνους της ακμής η Αθήνα είχε περισσότερα του ενός, όπως το Λύκειο, η Ακαδημία και το Κυνόσαργες για τους νόθους δηλ. τους μη άρτιους πολίτες.

Ερείπια αρχαίων Γυμνασίων βρέθηκαν στην Ολυμπία και αλλού στην Ελλάδα, στη Σαλαμίνα της Κύπρου, στην Κυρήνη και την Ιταλία τα οποία όπως μας πληροφορεί ο Μάρκος Βιτρούβιος είχαν σχήμα τετραγώνου ή ορθογωνίου με περίμετρο δύο σταδίων (1200 ποδών) περίπου 360μ., περίστυλο στις τρεις πλευρές και στη νότια το εφήβειο που προρίζονταν για τους εφήβους, τους λουτρώνες, το κονιστήριο, όπου οι παλαιστές τρίβονταν με άμμο, τα αποδυτήρια κ.ά..

## Παραπομπές
 

Γυμνασιον
Χαρακτήρας (γραμματική)

**Χαρακτήρας** στη γραμματική λέγεται ο τελευταίος φθόγγος του θέματος μιας λέξης. Ο χαρακτήρας μπορεί να είναι φωνήεν ή σύμφωνο, χαρακτηρίζοντας αντιστοίχως το θέμα μιας λέξης ως φωνηεντόληκτο ή συμφωνόληκτο.

Κατηγορία:Γραμματική
Hyundai Coupé

Το **Hyundai Coupé** ήταν ένα 2-πορτο 4-θέσιο σπορ κουπέ αυτοκίνητο, που κατασκευάστηκε από την νοτιοκορεατική αυτοκινητοβιομηχανία Hyundai. Η παραγωγή του ξεκίνησε τον Σεπτέμβριο του 1996 και έληξε τον Αύγουστο του 2009. Στο χρονικό αυτό διάστημα, κυκλοφόρησαν συνολικά 2 γενιές.

Τον Οκτώβριο του 1999, μπήκε στην παραγωγή το Coupé πρώτης γενιάς με ένα λίφτινγκ, που αφορούσε κυρίως τα μπροστινά και τα πίσω φώτα, ενώ τον Φεβρουάριο του 2002 ξεκίνησε η παραγωγή της δεύτερης γενιάς του μοντέλου. Η δεύτερη γενιά υπέστη δύο διαδοχικά λίφτινγκ με αισθητικές και τεχνολογικές βελτιώσεις, ένα τον Σεπτέμβριο του 2004, για τη σεζόν (model year) του 2005, και το δεύτερο τον Νοέμβριο του 2006, για τη σεζόν του 2007.

## Εξωτερικοί σύνδεσμοι

* Autobild: test Hyundai Coupé V6 2.7 (19.08.2005)

Coupe
Κατηγορία:Αυτοκίνητα ράλλυ
Κατηγορία:Σπορ αυτοκίνητα
Κατηγορία:Νοτιοκορεατικά αυτοκίνητα
Μπλαβέ (Βρετάνη)

:*Για τον Γάλλο [[φλαουτίστας|φλαουτίστα]], βλέπε [[Μισέλ Μπλαβέ]]*

Ο ποταμός **Μπλαβέ** διαρρέει την κεντρική Βρετάνη και χύνεται στον Ατλαντικό Ωκεανόστα νότια παράκτια κοντά στη Λοριάν. Ο ποταμός είναι διωρυγμένος στο μεγαλύτερο μήκος του και είναι πλωτός για μικρά σκάφη. Αποτελεί τμήμα του συστήματος καναλιών της Βρετάνης και έγινε σημαντικότερος όταν το δυτικό μισό του εν λόγω συστήματος αποκόπηκε από την κατασκευή του φράγματος υδροηλεκτρικής ενέργειας της λίμνης Γκερλάντ. Σήμερα, τα πλοία που έρχονται από τη Ναντ μέσω της Ρεντόν πρέπει να περάσουν το Κανάλι του Μπλαβέ και τον ποταμό Μπλαβέ προκειμένου να φτάσουν στον ωκεανό κοντά στη Λοριάν.

Οι πηγές του Μπλαβέ βρίσκονται ανατολικά της Μπυλά-Πεστιβιέν, Κοτ-ντ'Αρμόρ. Διασχίζει τους παρακάτω *[[Νομοί της Γαλλίας|νομούς]]* και πόλεις:

* Κοτ-ντ'Αρμόρ: Σαιν-Νικολά-ντυ-Πελέμ, Γκουαρέκ 
* Μορμπιχάν: Ποντιβί, Ενμπόν, Λοριάν

Μεταξύ των παραποτάμων του βρίσκεται και ο Εβέλ.

## Εξωτερικοί σύνδεσμοι
* 
*http://www.geoportail.fr 
*Η βάση δεδομένων του Μπλαβέ και του Σαντρ
*NoorderSoft Waterways Database

Κατηγορία:Ποταμοί της Γαλλίας
Κατηγορία:Γεωγραφία της Κοτ-ντ'Αρμόρ
Κατηγορία:Γεωγραφία του Μορμπιάν
Κατηγορία:Ποταμοί της Βρετάνης
Ωλν

Ο **Ων** (, ) είναι γαλλικός παράκτιος ποταμός με μήκος 140 χιλιόμετρα, το οποίο έχει τις πηγές του στην πόλη Λοϋέκ στο Κοτ-ντ'Αρμόρ και εκβάλλει στον όρμο της Βρέστης στις κοινότητες Λαντεβενέκ και Ροσνοέν.

## Tοπωνύμιο
Η ονομασία **Ωλν** () προέρχεται από την τροποποίηση της κελτικής λέξης Aven ή Avon ή Aoun και της έκφραση που προέρχεται από τη βρετονική γλώσσα Stêr Aon.

## Εξωτερικοί σύνδεσμοι
* 

Κατηγορία:Ποταμοί της Γαλλίας
Κατηγορία:Ποταμοί της Βρετάνης
Google Glass

To **Google Glass** είναι "υπολογιστής που φοριέται" (*wearable computer*) και αναπτύσσεται από την Google. Το Google Glass έχει το σχήμα ενός ζευγαριού γυαλιά και φοριέται στο κεφάλι. Αντί για γυάλινους φακούς διαθέτει μια οθόνη στο ύψος του δεξιού ματιού και προσφέρει επαυξημένη εμπειρία της πραγματικότητας.

## Τεχνικά Χαρακτηριστικά
### Κάμερα
Το Google Glass έχει την δυνατότητα να τραβάει φωτογραφίες και να καταγράφει 720p HD βίντεο.

### Επιφάνεια Αφής
Μια επιφάνεια αφής βρίσκεται στον βραχίονα του Google Glass, επιτρέποντας στον χρήστη να ελέγχει την συσκευή, διαμέσου μιας διεπαφής που μοιάζει με χρονολόγιο και εμφανίζεται στην οθόνη. Σύροντας με το δάκτυλο προς τα πίσω εμφανίζονται τρέχοντα γεγονότα, όπως ο καιρός και σύροντας προς τα εμπρός δείχνει προηγούμενα γεγονότα, όπως τηλεφωνικές κλήσεις, φωτογραφίες, κ.ά.

### Τεχνικές προδιαγραφές
Η έκδοση "Explorer" διαθέτει:
*Android 4.0.4 ή πιο πρόσφατο
*Οθόνη ανάλυσης 640x360
*Κάμερα 5-megapixel, με δυνατότητα καταγραφής βίντεο 720p
*Wi-Fi 802.11b/g
*Bluetooth
*Χώρος αποθήκευσης 16GB (12 GB διαθέσιμα)
*Texas Instruments OMAP 4430 SoC 1.2Ghz Dual(ARMv7)
*Μνήμη RAM 682MB
*Γυροσκόπιο 3 αξόνων
*Επιταχυνσιόμετρο 3 αξόνων
*Μαγνητόμετρο 3 αξόνων (πυξίδα)
*Αισθητήρας του φωτός του περιβάλλοντος και αισθητήρας εγγύτητας
*Αισθητήρας αγωγιμότας των οστών

## Παραπομπές


## Εξωτερικοί σύνδεμοι

* Google Glass  – επίσημη ιστοσελίδα

Κατηγορία:Google
Κατηγορία:Επαυξημένη πραγματικότητα
Κατηγορία:Υπολογιστές που φοριούνται
Ερντρ

Ο **Ερντρ** είναι ποταμός της Γαλλίας που διασχίζει τους νομούς της Λουάρ-Ατλαντίκ και της Μαιν-ε-Λουάρ. Αποτελεί δεξιό παραπόταμο του Λίγηρα.

## Ετυμολογία
Η ονομασία του Ερντρ (Erdre) ειναι πολύ παλιά : προέρχεται από το κελτικό υδρωνύμιο **ered*, σχετικό με την ροή. Ο παλαιότερος διατηρημένος τύπος χρονολογείται από το 1072 (*Erda*). Σα βρετονικά, ο Ερντρ ονομάζεται *[https://br.wikipedia.org/wiki/Erzh Erzh]*.
## Γενική παρουσίαση
Ο Ερντρ, ο οποίος πηγάζει στο Λα Πουέζ (λίμνη Κλαιρέ ), περίπου είκοσι μίλια βόρειο-δυτικά της Ανζέ, Μαιν-ε-Λουάρ είναι ένας γαλλικός ποταμός, παραπόταμος του Λίγηρα, στον οποίο χύνεται στη Νάντη, στο Λουάρ-Ατλαντίκ. Το μήκος του είναι 97,4 χιλιόμετρα.

Με τα πολλά αρχοντικά, τα πάρκα και τα κάστρα που βρίσκονται στις όχθες του, ο Ερντρ φέρει τον τίτλο του «πιο όμορφου ποταμού της Γαλλίας", τον οποίο του έδωσε ο Φραγκισκος ο Α΄.

## Πορεία του Ερντρ
[thumb|right|Οι πηγές του Ερντρ, λίμνη Κλαιρέ στην [Λα Πουέζ, Μαιν-ε-Λουάρ]]
thumb|right|Η λίμνη Κλαιρέ από όπου πηγάζει ο Ερντρ
thumb|right|Η Συμβολή του του Ερντρ και του Λίγηρα στην Ναντ
Νομοί που διασχίζει:
* Μαιν-ε-Λουάρ (49)
* Λουάρ-Ατλαντίκ (44)
Κοινότητες που διασχίζει (από τις πηγές έως τις εκβολές):

**Στον [[νομός Μαιν-ε-Λουάρ|νομό Μαιν-ε-Λουάρ]]**
* Λα Πουέζ
* Λε Λουρού-Μπεκοναί
* Βερν-ντ'Ανζού
* Λα Κορνυαίγ
* Ανγκρί
* Καντέ
* Φρενιέ
**Στον νομό [[Λουάρ-Ατλαντίκ]]**
* Σαιν-Μαρ-λα-Ζάιγ
* Μπονέβρ
* Ριαιγέ
* Τραν-συρ-Ερντρ
* Ζουέ-συρ-Ερντρ
* Νορ-συρ-Ερντρ
* Κασόν
* Πτι-Μαρ
* Σαιν-Μαρ-ντυ-Ντεσέρ
* Συσέ-συρ-Ερντρ
* Καρκεφού
* Λα Σαπέλ-συρ-Ερντρ
* Νάντη
Η πορεία του Ερντρ χωρίζεται σε 3 κύρια τμήματα:
* Από τις πηγές του έως την Καντέ, ο Ερντρ είναι ένα μικρό ρυάκι.
* Μετά την Καντέ, ο Ερντρ διευρύνεται και γίνεται ένα μικρό ποτάμι μέχρι την Νορ-συρ-Ερντρ: είναι είναι η "Άνω Κοίτη του Ερντρ" 
* Μετά την Νορ-συρ-Ερντρ ο Ερντρ πλαταίνει και γίνεται πλωτός προς την Ναντ και τη συμβολή με τον Λίγηρα. Σε αυτό το τμήμα, διασχίζει τους βάλτους της πεδιάδας Μαζερόλ (μεταξύ Σαιν-Μαρ-ντυ-Ντεσέρ και Συσέ-συρ-Ερντρ).

## Παραπομπές


## Εξωτερικοί σύνδεσμοι
* 

Κατηγορία:Ποταμοί της Γαλλίας
Κατηγορία:Λεκάνη του Λίγηρα
Πανελλήνιο πρωτάθλημα στίβου γυναικών 1940

Οι **10οι [[Πανελλήνιο πρωτάθλημα στίβου γυναικών |Πανελλήνιοι Γυναικείοι Αγώνες]] 1940** διεξήχθησαν στο Παναθηναϊκό Στάδιο το Σαββατοκύριακο 13 και 14 Ιουλίου. Για πρώτη φορά έγιναν ταυτόχρονα με το Πανελλήνιο πρωτάθλημα ανδρών. Νικητής αναδείχθηκε ο **[[Πανελλήνιος Γ.Σ.]]** για τρίτη συνεχή χρονιά. 

## Χρονικό των αγώνων

Στους αγώνες μετείχαν αθλήτριες από 12 σωματεία, κυρίως επαρχιακά. Μάλιστα τη δεύτερη θέση στη βαθμολογία, μετά τον Πανελλήνιο, κατέλαβε ο Γ.Σ. Τρικάλων με ελάχιστη διαφορά μόλις δύο βαθμών, με πρωταγωνίστρια την νεοεμφανιζόμενη Παρασκευή Γιαννακού που κατέκτησε 2 πρώτες, 4 δεύτερες και μια τρίτη θέση. Από το κέντρο δεν μετείχαν σχολεία, αλλά μετείχαν από την επαρχία, τα οποία βαθμολογήθηκαν κανονικά. Τους αγώνες παρακολούθησε πλήθος κόσμου καθώς και πολλοί επίσημοι. Τη δεύτερη μέρα των αγώνων προσήλθε στο Στάδιο και ο δικτάτορας Ιωάννης Μεταξάς.

Το πρωτάθλημα τριάθλου (τριαγμού) επρόκειτο να διεξαχθεί την πρώτη Κυριακή του Νοεμβρίου 1940 μαζί με το πρωτάθλημα Μαραθωνίου ανδρών αλλά το ξέσπασμα του ελληνοϊταλικού πολέμου στις 28 Οκτωβρίου ματαίωσε κάθε αθλητική δραστηριότητα.

## Τα αποτελέσματα
***Δρόμος 60μ**: 
# Παρασκευή Γιαννακού (ΓΣ Τρικάλων): 8.8
# Βοϊκλή (Εμπορική Σχ. Σύρου): 8.9
#A. Γκατένιο (Ηρακλής Θ.): 8.9
***Δρόμος 100μ**: 
#Αλλέγκρα Γκατένιο (Ηρακλής Θ.): 13.6
# Βοϊκλή (Εμπορική Σχ. Σύρου): 13.7
# Παρασκευή Γιαννακού (ΓΣ Τρικάλων): 13.8
***80μ με εμπόδια**: 
# Παρασκευή Γιαννακού (ΓΣ Τρικάλων): 15.2
#Σαριβαξεβάνη (Πανελλήνιος): 15.3
#Σισμάνη (ΑΕ Αλεξανδρούπολης): 15.5
***4Χ60μ**: 
#Πανελλήνιος Γ.Σ. (Μπίσμπα-Παναγιωτάκου-Σαριβαξεβάνη-Πλακωτάρη): 28.6 
#ΑΕ Αλεξανδρούπολης (Χασάπη-Σισμάνη-Κοντζίδου-Μαστράφη): 29.2 
#Παναθηναϊκός Α.Ο. (Αλεξάκη-...): 30.0 
***4Χ100μ**: 
#Πανελλήνιος Γ.Σ. (Μπίσμπα-Παναγιωτάκου-Σαριβαξεβάνη-Πλακωτάρη): 57.5 
#ΑΕ Αλεξανδρούπολης (Χασάπη-Σισμάνη-Κοντζίδου-Μαστράφη): 58.8 
#Παναθηναϊκός Α.Ο. (Αλεξάκη-...): 60.5 
***Άλμα εις μήκος**: 
# Mαρία Μπίσμπα (Πανελλήνιος): 4,48μ
# Παρασκευή Γιαννακού (ΓΣ Τρικάλων): 4,43μ
# Καλογήρου (ΓΣ Βόλου): 4,27μ
***Άλμα εις ύψος**: 
# X. Χασάπη (ΑΕ Αλεξανδρούπολης): 1,30μ
# A. Γκατένιο (Ηρακλής Θ.): 1,30μ
# Κούλα Παπαγιαννοπούλου (Παναχαϊκή): 1,30μ
# *Σαμπράκου ([[Α.Ο. Νέοι Βύρωνος|Νέοι Βύρωνος]]): 1,30μ*
# *Πλακωτάρη (Πανελλήνιος): 1,30μ*
***Σφαιροβολία**: 
# E. Πανταζοπούλου (Παναθηναϊκός): 9,68μ 
# Παρασκευή Γιαννακού (ΓΣ Τρικάλων): 9,29μ
# Σπυρίδου (Ηρακλής Θεσ.): 8,92μ
***Δισκοβολία**: 
#Γεωργία Στεργίου (Πανιώνιος): 26,12μ
# Παρασκευή Γιαννακού (ΓΣ Τρικάλων): 25,54μ
# Σπυρίδου (Ηρακλής Θεσ.): 24,17μ
***Ακοντισμός**: 
# A. Καzαντζή (Άρης Θεσσαλονίκης): 31,24μ
# Παρασκευή Γιαννακού (ΓΣ Τρικάλων): 30,80μ
# Σπυρίδη (ΑΕ Αλεξανδρούπολης): 29,79μ

## Κατάταξη

 

## Πηγές
*εφ. "Αθλητισμός", φύλλα Ιουλίου 1940. 



Γυναικων
Κατηγορία:Στίβος το 1940
Κατηγορία:Διοργανώσεις στίβου στην Αθήνα
Τύφλα να 'χει ο Μάρλον Μπράντο

Το ***Τύφλα να 'χει ο Μάρλον Μπράντο*** είναι ασπρόμαυρη ελληνική ρομαντική και κωμική ταινία του 1963, σε παραγωγή Κώστα Στράντζαλη. Η σκηνοθεσία υπογράφτηκε από τον Ορέστη Λάσκο και το σενάριο ανήκει στον Ναπολέοντα Ελευθερίου, ο οποίος διασκεύασε δικό του θεατρικό έργο. Πρωταγωνιστεί ο Θανάσης Βέγγος.

## Πλοκή

Ο Θανάσης Βέγγος υποδύεται έναν ασήμαντο υπάλληλο ληξιαρχείου, τον Στέφανο Αυγερινό, συνονόματο με έναν γνωστό ποιητή που συμπτωματικά ταξιδεύουν στο ίδιο πλοίο με προορισμό τον Πόρο. Εκεί γίνεται δεκτός με ενθουσιασμό από την τοπική κοινωνία που νομίζει ότι αυτός είναι ο διάσημος ποιητής, ενώ ο πραγματικός αποκρύπτει εσκεμμένα την ταυτότητα του, θέλοντας να αποδείξει ότι μπορεί να γοητεύσει τις γυναίκες και δίχως τη βοήθεια της φήμης του. Όταν όμως τα πράγματα δεν εξελίσσονται όπως τα περίμενε, καθώς ο υπάλληλος έχει κατενθουσιάσει τις γυναίκες που τον καταδιώκουν συνεχώς, αποφασίζει να αποκαλύψει την αληθινή του ταυτότητα.

## Διανομή ρόλων
* Θανάσης Βέγγος - Στέφανος Αυγερινός / υπάλληλος ληξιαρχείου******
* Κώστας Κακκαβάς - Στέφανος Αυγερινός / ποιητής******
* Ντίνα Τριάντη - Έλλη Παπακωστοπούλου / πελάτισσα ξενοδοχείου******
* Περικλής Χριστοφορίδης - ξενοδόχος
* Έφη Οικονόμου - Λίνα Παπαδοπούλου / πελάτισσα ξενοδοχείου
* Ζαννίνο - Αγαθοκλής Καραμουρτζούκος / πελάτης ξενοδοχείου
* Άγγελος Θεοδωρόπουλος - Άγγελος Στρείδης / φίλος Στέφανου******
* Παναγιώτης Καραβουσιάνος - Τζακ/μασέρ
* Χριστίνα Αποστόλου - Χριστίνα Κυπαρισσόπούλου / πελάτισσα ξενοδοχείου
* Αθηνά Μερτύρη - Ερατώ/πελάτισσα ξενοδοχείου
*Μιρέλλα Τσάρου - Αντιγόνη / συνάδελφος του Θανάση στο ληξιαρχείο
*Δημήτρης Κατσούλης - γκρουμ ξενοδοχείου
*Φρατζέσκα Ευαγγελινού - Μαρίκα / καμαριέρα ξενοδοχείου
*Σύλβιος Λαχανάς - ηλικιωμένος πελάτης ληξιαρχείου
*Σόφη Ζαννίνου - ανιψιά Ερατώς
*Ντέπη Γεωργίου - ανιψιά Ερατώς
*Γιάννης Μωραΐτης - καφετζής

## Κυκλοφορία
Η ταινία έκανε πρεμιέρα στις 19 Σεπτεμβρίου 1963 στις κινηματογραφικές αίθουσες Ιντεάλ, Ίρις, Κυψελάκι, Ομόνοια και Ριβόλι στην Αθήνα, ενώ συγχρόνως ξεκίνησε να προβάλλεται στους κινηματογράφους Τερψιθέα του Πειραιά, Διονύσια της Λάρισας, Αστέρια των Σερρών και Αίγλη της Θεσσαλονίκης.

## Παραπομπές


## Εξωτερικοί σύνδεσμοι
* 
* 
* Τύφλα να χει ο Μάρλον Μπράντο στο Veggos.gr
* Τύφλα να' χει ο Μάρλον Μπράντο, 90' λεπτά 

Κατηγορία:Ελληνικές ταινίες της δεκαετίας 1960
Κατηγορία:Ταινίες του 1963
Κατηγορία:Ελληνόφωνες ταινίες
Κατηγορία:Ελληνικές ασπρόμαυρες ταινίες
Κατηγορία:Ελληνικές κωμικές ταινίες
Κατηγορία:Ταινίες σε σκηνοθεσία Ορέστη Λάσκου
Κατηγορία:Ταινίες σε σενάριο Ναπολέοντα Ελευθερίου
Κατηγορία:Ταινίες βασισμένες σε θεατρικά έργα
Κατηγορία:Ταινίες γυρισμένες στην Ελλάδα
Κατηγορία:Ταινίες με μουσική σύνθεση Χρήστου Μουραμπά
Ερώ (ποταμός)

Ο **Ερώ** (Γαλλικa: *Hérault*, Οξιτανικά: *Erau*) είναι ένας ποταμός της νότιας Γαλλίας, στην περιφέρεια Λανγκντόκ-Ρουσιγιόν, στους νομούς Γκαρ και Ερώ. Το μήκος του είναι 148 χιλιόμετρα. Η πηγή του βρίσκεται στις πλαγιές του Όρους Αιγκουάλ στα όρη Σεβέν. Χύνεται στην Μεσόγειο κοντά στην Αγκντ.

## Εξωτερικοί σύνδεσμοι
* 

Κατηγορία:Ποταμοί της Γαλλίας
Κατηγορία:Ποταμοί του Λανγκντόκ-Ρουσιγιόν
Σεγούντα Ντιβισιόν Β

Η **Σεγούντα Ντιβισιόν Β** (ισπανικά: *Segunda División B*) είναι η τρίτη κατηγορία στο σύστημα ποδοσφαιρικών πρωταθλημάτων Ισπανίας. Διοργανώτρια αρχή του πρωταθλήματος είναι η Βασιλική Ισπανική Ομοσπονδία Ποδοσφαίρου. Στο πρωτάθλημα λαμβάνουν μέρος και δεύτερες ομάδες των συλλόγων που αγωνίζονται στις Πριμέρα Ντιβισιόν και Σεγούντα Ντιβισιόν.

## Ιστορία
Το πρώτο της πρωτάθλημα διοργανώθηκε το 1928 με τη συμμετοχή 10 ομάδων. Το 1929-1930 όμως αντικαταστάθηκε από τη Τερθέρα Ντιβισιόν. Το 1977, στη αρχή της περιόδου, αντικατάστησε την Τερθέρα Ντιβισιόν και έγινε η τρίτη κατηγορία. Το 1986-1987 υπήρχε μόνο ένας όμιλος με 22 ομάδες. Από την επόμενη χρονιά μέχρι και σήμερα το πρωτάθλημα διεξάγεται σε 4 ομίλους των 20 ομάδων.

## Πρωταθλήτριες

## Παραπομπές


## Εξωτερικοί σύνδεσμοι
* Επίσημη ιστοσελίδα

Κατηγορία:Ποδοσφαιρικές διοργανώσεις Ισπανίας
Κατηγορία:Πρωταθλήματα ποδοσφαίρου τρίτης κατηγορίας στην Ευρώπη
Κατηγορία:Πρωταθλήματα ποδοσφαίρου στην Ισπανία
Psy (τραγουδιστής)

thumb|Ο τραγουδιστής Psy.
Ο **Psy** (Σάι, *싸이*, πραγματικό όνομα: Παρκ Τζέ-σανγκ, 31 Δεκεμβρίου 1977) είναι Νοτιοκορεάτης τραγουδιστής, τραγουδοποιός, ράπερ, δισκογραφικός παραγωγός και τηλεοπτική προσωπικότητα. Είναι γνωστός στη χώρα του για τα χιουμοριστικά του βίντεο και τις εμφανίσεις του στη σκηνή, ενώ σημείωσε διεθνή επιτυχία με το τραγούδι "Gangnam Style".

Στις 21 Δεκεμβρίου 2012 το βιντεοκλίπ του «Gangnam Style» ξεπέρασε τα 2 δισεκατομμύρια προβολών στο YouTube και έγινε το πρώτο βίντεο στην ιστορία του ιστότοπου που πέτυχε τέτοιο ρεκόρ θεάσεων. Ο Psy εν συνεχεία αναγνωρίστηκε από τα ΜΜΕ ως ο «Βασιλιάς του YouTube».

Το Δεκέμβριο του 2012 το MTV χαιρέτισε τη διεθνή επιτυχία του Psy χαρακτηρίζοντάς τον «παγκόσμιο υπεραστέρα» και «Viral Αστέρα του 2012». Τον Δεκέμβριο του 2015 επέστρεψε, με το τραγούδι «Daddy».

## Παραπομπές


Psy
Οντέ

Ο  **Οντέ** είναι ένας ποταμός της δυτικής Γαλλίας (νομός Φινιστέρ), που πηγάζει στην Σαιν-Γκοαζέκ (κοντά στην Λεάν, στα Μαύρα Όρη της Βρετάνης) και χύνεται στον Ατλαντικό Ωκεανό στην Μπενοντέ. Η Μπενοντέ έχει πάρει το όνομά της από τον ποταμό (*Μπεν* σημαίνει *εκβολή ποταμού* στα Βρετονικά. Ο ποταμός είναι δημοφιλής για τους καγιάκερ. Ο ποταμός διατρέχει τις πόλεις: Μπενοντέ, Κομπρί, Πλομελέν, Κεμπέρ, Εργκέ-Γκαμπερίκ, Μπρικ-ντε-λ'Οντέ, Λανγκολέν, Κορέ, Τρεγκουρέ, Λεάν και Σαιν-Γκοαζέκ

## Παραπομπές

*http://www.geoportail.fr 
*

## Εξωτερικοί σύνδεσμοι
* 

Κατηγορία:Ποταμοί της Γαλλίας
Κατηγορία:Γεωγραφία του Φινιστέρ
Κατηγορία:Ποταμοί της Βρετάνης
Ορμπ (ποταμός)

Ο **Ορμπ** είναι ποταμός μήκους 145 χλμ. στον *[[Νομοί της Γαλλίας|νομό]]* Ερώ της Νότιας Γαλλίας που χύνεται στην Μεσόγειο Θάλασσα, στην Βαλρά-Πλαζ. Ο ποταμός διασχίζει τις πόλεις Μπενταριώ και Μπεζιέ, όπου διασταυτρώνεται με το κανάλ ντυ Μιντί στην Ορμπ Ακεντυκτ. Στους αρχαίους χρόνους, ο Ορμπ διασταυρωνόταν στο Καπεστάν περίπου 1500 μέτρα από το Ρωμαικό Ποντ Σερμε.

## Γεωγραφία
Ο ποταμός Ορμπ διασχίζει τις παρακάτω πόλεις:

## Παραπομπές

*The Orb at geoportail.fr 
*The Orb at the Sandre database

## Εξωτερικοί σύνδεσμοι
* 

Κατηγορία:Ποταμοί της Γαλλίας
Κατηγορία:Γεωγραφία του Ερώ
Κατηγορία:Ποταμοί του Λανγκντόκ-Ρουσιγιόν
Στήβεν Γ. Μίλλερ

Ο **Στήβεν Γ. Μίλλερ** (αγγλ. Stephen G. Miller, 22 Ιουνίου 1942 - 11 Αυγούστου 2021) γεννήθηκε στο Γκόσεν (Goshen) της Ιντιάνα των ΗΠΑ . Ολοκλήρωσε το πρώτο του πτυχίο στα Αρχαία Ελληνικά στο Wabash College και το Διδακτορικό του στην Κλασσική Αρχαιολογία στο Πανεπιστήμιο Πρίνστον. 

Μετά από ανασκαφές σε διάφορες τοποθεσίες του Αρχαίου Ελληνικού κόσμου, συμπεριλαμβανομένης της Ολυμπίας και, για τέσσερα χρόνια, της Αρχαίας αγοράς των Αθηνών, είχε ξεκινήσει τις δικές του ανασκαφές στη Νεμέα το 1973.

Κατά τα 35 χρόνια της εργασίας του στη Νεμέα, όχι μόνο διενήργησε ανασκαφές που έφεραν στο φως σημαντικά ευρήματα όπως το στάδιο όπου διεξάγονταν τα Νέμεα, αλλά δημιούργησε και αρχαιολογικό πάρκο, κατασκεύασε αρχαιολογικό μουσείο και οργάνωσε την έκθεση του, ενώ ξεκίνησε και την αναστήλωση του αρχαίου Ναού του Δία. Ταυτόχρονα, υπηρετούσε ως Καθηγητής Κλασσικής Αρχαιολογίας στο Πανεπιστήμιο της Καλιφόρνια στο Berkeley, με εξαίρεση τα έτη 1982-1987, όταν διετέλεσε Διευθυντής της Αμερικανικής Σχολής Κλασσικών Σπουδών στην Αθήνα. Είχε δημοσιεύσει πολλά βιβλία και άρθρα σχετικά με τις ανακαλύψεις του στη Νεμέα, όπως π.χ. το Nemea II: The Early Hellenistic Stadium (University of California Press2001), ενώ έχει γράψει και βιβλία που δεν αφορούν τη Νεμέα, όπως τα: 
*The Prytaneion: Its Function and Architectural Form (U.C. Press 1978), 
*Arete: Greek Sports from Ancient Sources3 (U.C. Press 2004), 
*Ancient Greek Athletics (Yale University Press 2004), 
*Ο Πλάτων στην Ολυμπία (Αθήναι 2008), και
*The Berkeley Plato (U.C. Press 2009). 

Είχε ανακηρυχθεί επίτιμος διδάκτωρ του Πανεπιστημίου Αθηνών, είχε τιμηθεί ως Ταξιάρχης του Τάγματος της Τιμής από τον Πρόεδρο της Ελληνικής Δημοκρατίας, είχε αναγνωριστεί ως «Πρόσωπο της Εβδομάδας» από το Αμερικανικό τηλεοπτικό κανάλι ABC το 2004 κ.ο.κ. 

Από τη συνταξιοδότησή του το 2005 μοίραζε το χρόνο του, μαζί με τη σύζυγό του Έφη, ανάμεσα στην Καλιφόρνια και την Αρχαία Νεμέα, όπου προετοίμαζε σειρά βιβλίων και άρθρων σχετικά με τη Νεμέα και άλλα θέματα, μεταξύ των οποίων μία σημαντική μελέτη σχετικά με τα αίτια της σκοτεινής περιόδου της Γεωμετρικής εποχής. 

Το 2005 με προεδρικό διάταγμα ο Στέφανος Μίλλερ πολιτογραφήθηκε Έλληνας υπήκοος.

## Παραπομπές


## Σύνδεσμοι
*Στα άκρα: ''Στέφανος Μίλερ - Αρχαιολόγος'', ΕΡΤ
*Αρχαία Νεμέα: «Τόση ομορφιά κινδυνεύει να μείνει χωρίς επισκέπτες», συνέντευξη στην Α. Μπενάρδου, Lifo  27/11/2013

Κατηγορία:Αμερικανοί αρχαιολόγοι
Κατηγορία:Έλληνες αρχαιολόγοι
Επαρχιακή Ποδοσφαιρική Ένωση Λάρνακας

Η **Επαρχιακή Ποδοσφαιρική Ένωση Λάρνακας** (ΕΠΕΛ) είναι ποδοσφαιρική ομοσπονδία της επαρχίας Λάρνακας. Αποτελεί μία εκ των 11 αγροτικών (τοπικών) ομοσπονδιών μελών της Συνομοσπονδία Τοπικών Ομοσπονδιών Κύπρου (ΣΤΟΚ), τρεις εκ των οποίων εδρεύουν στην επαρχία Λάρνακας.

## Ιστορία

### Ίδρυση
Η ΕΠΕΛ ιδρύθηκε το 1963 με σκοπό να αναπτύξει τη φιλία, τη συνεργασία και την αλληλοκατανόηση ανάμεσα στη νεολαία, την εξύψωση του ποδοσφαίρου και γενικά του αθλητισμού της πόλης και των χωριών της επαρχίας Λάρνακας.

### Ιδρυτικά μέλη
Τα ιδρυτικά σωματεία της ομοσπονδίας ήταν:

*ΑΕΚ Καλοψύδας
*ΑΣΠΙΣ Πύλας 
*Δάφνη Τρούλλων
*Δυναμό Περβολιών
*ΕΔΟΝ Κόρνου

*ΕΔΟΝ Λειβαδιών
*ΕΔΟΝ Ξυλοτύμπου
*ΕΔΟΝ Ψευδά
*Θύελλα Δρομολαξιάς
*Κόκκινος Αστέρας Μενεού

*Νέα Γενεά Τερσεφάνου
*Όλυμπος Ξυλοφάγου
*Ομόνοια Ορμήδειας
*Ορφέας Αθηένου
*Σπάρτακος Κιτίου

## Διοργανώσεις
Οι διοργανώσεις που διεξάγει η ΕΠΕΛ σήμερα είναι:
* Πρωτάθλημα ΕΠΕΛ
* Πρωτάθλημα ΕΠΕΛ-ΟΠΝ ΣΕΚ-ΠΟΕΠΑ
* Κύπελλο ΕΠΕΛ-ΟΠΝ ΣΕΚ-ΠΟΕΠΑ
* Κύπελλο ΕΠΕΛ
* Super Cup ΕΠΕΛ

## Παλαιότερα σωματεία
Τις προηγούμενες δεκαετίες στις διοργανώσεις της ΕΠΕΛ συμμετείχαν σωματεία τα οποία έχουν αναστείλει τη λειτουργία τους. Μερικά από αυτά είναι:

*Θύελλα Δρομολαξιάς
*Α.Π.Ο.Π. Προδρόμου
*Προμηθέας Δροσιάς
*Α.Ο.Λ. Λιμανιού
*ΑΕΚ Καλιφατζιών
*Ανδρεάδειο Αγίας Άννας

*Αναγέννηση Λάρνακας
*ΚΑΟΝ Καλαβασού
*ΑΕΜ Μαζωτού
*Γόλγοι Αθηαίνου
*Πρόοδος ΕΔΟΝ - Λάρνακας

## Διακριθέντα σωματεία
Ο πίνακας που ακολουθεί παρουσιάζει τις ομάδες που ήταν μέλη της ΕΠΕΛ και ακολούθως συμμετείχαν στα εθνικά πρωταθλήματα της Κύπρου (τα οποία διοργανώνει η Κυπριακή Ομοσπονδία Ποδοσφαίρου) ή συμμετείχαν στα εθνικά πρωταθλήματα της Κύπρου και στη συνέχεια συμμετείχαν στα πρωταθλήματα της ΕΠΕΛ.  Για κάθε ομάδα αναφέρεται η ανώτατη κατηγορία στην οποία έχει συμμετάσχει.




## Παραπομπές


## Πηγές
*

## Εξωτερικοί σύνδεσμοι

* 

Κατηγορία:Τοπικές Ποδοσφαιρικές Ομοσπονδίες Κύπρου
Κατηγορία:Επαρχία Λάρνακας
Alternative metal

Το **Alternative metal** είναι είδος της hard rock μουσικής, το οποίο συνδυάζει την επιθετικότητα της κιθάρας του heavy metal με μελωδικά περάσματα και πειραματική διάθεση.

## Ιστορία
left|170px|thumb|Οι Tool ζωντανά το 2006 στην Πολωνία
Το Alternative Metal προήλθε από την αντίδραση του κοινού στο Glam Metal της δεκαετίας του '80, του οποίου η ποπ διάθεση είχε παραγκωνίσει τα χαρακτηριστικά στοιχεία του παραδοσιακού heavy metal. Στα πρώτα συγκροτήματα του είδους υπάγονται οι έγχρωμοι Living Colour με τον βιρτουόζο κιθαρίστα Βέρνον Ριντ, οι έντονα πειραματιζόμενοι με το φανκ και το Χιπ χοπ, Faith No More, αλλά και κάποια από τα πιο δυνατά συγκροτήματα από τη σκηνή του Σιάτλ όπως οι Soundgarden και οι Alice in Chains.
Το 1992, εμφανίστηκαν οι Tool, ένα από τα σημαντικότερα σχήματα του είδους, κυκλοφορώντας το δίσκο "*[[Undertow]]*" με τον οποίο έδωσαν νέα ώθηση στο κίνημα. Η επιτυχία τους, με άλμπουμ όπως το "*[[Ænima]]*" του 1996, προσέλκυσε συγκροτήματα που καθιερώθηκαν στο Nu ή το Industrial Metal, όπως οι Rage Against the Machine και οι Nine Inch Nails, στο να προσθέσουν alternative στοιχεία στον ήχο τους.
Το Alternative Metal έφθασε στο απόγειο της δημοτικότητας του στις αρχές της δεκαετίας του '00, με όλο και περισσότερα συγκροτήματα να ακολουθούν τη συγκεκριμένη ηχητική διαδρομή, δημιουργώντας κορεσμό στο είδος, μιμούμενοι τον ήχο των Korn, των Staind ή των System of a Down.
Την επόμενη δεκαετία, αρκετά μεγάλα ονόματα του είδους παρέμειναν δημοφιλή αλλά το Alternative Metal έχασε την αίγλη του με την επάνοδο μεγάλων ονομάτων της κλασικής σκηνής του χέβι μέταλ.

## Σπουδαία συγκροτήματα του είδους

## Αξιόλογοι δίσκοι

## Πηγές
* Heavy Metal Classifications: A History of Alternative Metal - Metal Descent
* History of Heavy metal: Alternative metal (1990s and 2000s)
* Alternative Metal - What Is Alternative Metal - Alt-Metal History 
* Alternative Metal : Band's List - Spirit of Metal

Κατηγορία:Είδη heavy metal
Google Drive

Το **Google Drive** είναι υπηρεσία αποθήκευσης και συγχρονισμού αρχείων που παρέχεται από την Google, κυκλοφόρησε στις 24 Απριλίου του 2012, και επιτρέπει την χρήση αποθηκευτικού νέφους, τον διαμοιρασμό αρχείων και την συνεργατική επεξεργασία από τον χρήστη. Τα αρχεία που μοιράζονται δημόσια στο Google Drive μπορούν να αναζητηθούν με μηχανές αναζήτησης.

Το Google Drive είναι το "σπίτι" των Google Docs, μια σουίτας γραφείου με εφαρμογές παραγωγικότητας, που προσφέρει την συνεργατική επεξεργασία εγγράφων, υπολογιστικών φύλλων, παρουσιάσεων και άλλων.

## Αποθήκευση
Το Google Drive προσφέρει σε όλους τους χρήστες του έναν αρχικό online χώρο αποθήκευσης 15 GB (αρχικά ήταν 5GB), που μπορεί να χρησιμοποιηθεί από τις τρεις πιο διαδεδομένες υπηρεσίες: το Google Drive, το Gmail και της Φωτογραφίες του Google+. Ο χρήστης μπορεί να λάβει επιπλέον χώρο αποθήκευσης, ο οποίος μοιράζεται μεταξύ Picasa και Google Drive, από 100 GB μέχρι και 16TB μέσω της καταβολής μηνιαίας συνδρομής (US4.99$ το μήνα για 100GB). Ο χρήστης με τον πληρωμένο αποθηκευτικό χώρο δεν λαμβάνει δωρεάν χώρο μαζί με τον πληρωμένο χώρο.

## Παραπομπές


## Εξωτερικοί σύνδεσμοι
*
* – επίσημη ιστοσελίδα.

Κατηγορία:Αποθηκευτικό νέφος
Κατηγορία:Google (λογισμικά)
Ορν (ποταμός)

Ο **Ορν **είναι παράλιος ποταμός της βορειοδυτικής Γαλλίας, ο δεύτερος σημαντικότερος ποταμός τηςΝορμανδίαςμετά τον Σηκουάνα, σε μήκος (170 χιλιόμετρα) και σε εκροή. Πηγάζει στην Ωνού-συρ-Ορν, ανατολικά της Σεέ. Αφού χαράξει δρόμο διασχίζοντας τους λόφους της νορμανδικής Ελβετίας ο Ορν διατρέχει την πόλη της Καν, και μετά διοχετευμένος, εκβάλλει στην Μάγχη, στο λιμάνι του Ουιστρεάμ. Η εκβολή του έχει μεγάλο οικολογικό πλούτο. Ο Οντόν είναι ένας από τους παραποτάμους του.
Ο Ορν διασχίζει τους ακολούθους νομούς και πόλεις:
* Ορν (πήρε το όνομα του ποταμού): Σεέ, Αρζεντάν
* Καλβαντός : Τυρί-Αρκούρτ, Καέν, Ουιστρεάμ

## Εξωτερικοί σύνδεσμοι
* 

Κατηγορία:Ποταμοί της Νορμανδίας
Κατηγορία:Ποταμοί της Γαλλίας
Κώστας Κακκαβάς

Ο **Κώστας Κακκαβάς** (Αθήνα, 8 Ιανουαρίου 1936) είναι Έλληνας ηθοποιός του κινηματογράφου και του θεάτρου.

## Βιογραφία
Γεννήθηκε 8 Ιανουαρίου 1936 στην Αθήνα στις και φοίτησε στη Δραματική Σχολή του Εθνικού Θεάτρου απ' όπου πήρε άδεια ηθοποιού ως εξαιρετικό ταλέντο.
 
Πρώτη του κινηματογραφική εμφάνιση ήταν στην ταινία ''Στέλλα'' (1955) του Μιχάλη Κακογιάννη όπου πήρε μέρος με το ψευδώνυμο Κώστας Καράλης. Ακολούθησε η μία και μόνη συνεργασία του με τη Φίνος Φιλμ στον *Αγαπητικό της βοσκοπούλας* (1955). Στη συνέχεια πρωταγωνίστησε σε πολλές ταινίες, κυρίως μελοδραματικές.

Στις αρχές της δεκαετίας του 1970 εγκατέλειψε τον κινηματογράφο. Επανήλθε στο σινεμά το 1996 με την ταινία του Νίκου Ζερβού *Ο βαρόνος* και ακολούθησαν 2 ακόμη ταινίες, *Συμφωνία χαρακτήρων* (1998) της Λουκίας Ρικάκη και *Στη σκιά του Λέμμυ Κώσιον* (2002) του Νίκου Ζερβού. Συμπρωταγωνίστησε ακόμη στο μονόπρακτο *Η αγγελία* του Γιώργου Σκούρτη στη σειρά της ΕΡΤ *Ελληνικά μονόπρακτα* (2006).

## Διακρίσεις
Το 1996, στο 37ο Φεστιβάλ Κινηματογράφου Θεσσαλονίκης, ο Κακκαβάς έλαβε ειδικό βραβείο για την ερμηνεία του στην ταινία *Ο βαρόνος.*****

## Φιλμογραφία

## Παραπομπές


## Πηγές
* Κώστας Κακκαβάς, 90lepta.com 

## Εξωτερικοί Σύνδεσμοι
* Κώστας Κακκαβάς (φιλμογραφία) στο Filmy: Cine DataBase

* 

Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί θεάτρου
Κατηγορία:Έλληνες ηθοποιοί τηλεόρασης
Λοφίσκος Τούμπας

[μικρογραφία|316x316εσ|Λοφίσκος [Τούμπα Θεσσαλονίκης|Τούμπας Θεσσαλονίκης]]

Ο **Λοφίσκος Τούμπας** είναι ο λόφος που βρίσκεται βορειοδυτικά της περιοχής της Τούμπας, στην Θεσσαλονίκη, απ' όπου και πήρε και το όνομα του, στα όριά με την δημοτική ενότητα της Τριανδρίας και δίπλα από το ομώνυμο ρέμα της. Ο λοφίσκος είναι αρχαιολογικός χώρος, καθώς οι αρχαιολογικές έρευνες που άρχισαν το 1984 και συνεχίζονται μέχρι και σήμερα αποκάλυψαν ένα αρχαίο κτίριο.

Ο Λοφίσκος Τούμπας είναι η μεγαλύτερη θέση της εποχής του χαλκού στο σημείο αυτό του Θερμαϊκού κόλπου, όπου αργότερα ιδρύθηκε η πόλη της Θεσσαλονίκης και πλαισιωνόταν από μικρότερες θέσεις. Ο γήλοφος της Τούμπας έχει σήμερα ύψος 23 μέτρα και εμβαδόν περίπου 30 στρέμματα. Με βάση τη μέχρι σήμερα έρευνα, γνωρίζουμε ότι η αρχαιότερη φάση του οικισμού τοποθετείται στο τέλος της πρώιμης εποχής του χαλκού (περίπου στα 2200 π.Χ), ενώ η θέση εγκαταλείφθηκε οριστικά όταν ιδρύθηκε η πόλη από τον Κάσσανδρο. 

Στην ύστερη εποχή του χαλκού (1400-1100 π.Χ) κατασκευάζονται μεγάλοι αναλημματικοί τοίχοι από πλιθιά και πέτρες που περιτρέχουν τον οικισμό. Είχαν ίσως οχυρωματικό προορισμό, αλλά επίσης δημιουργούσαν επίπεδους χώρους στην έντονη κλίση της πλαγιάς και εξασφάλιζαν την πρόσβαση προς τα σπίτια της κορυφής. Αναμφίβολα όμως αντιπροσώπευαν ένα μεγάλο έργο, η κατασκευή του οποίου απαιτούσε την κινητοποίηση ενός μεγάλου αριθμού ανθρώπων. Στην κορυφή του λόφου ο οικισμός ήταν οργανωμένος σε οικοδομικά τετράγωνα που τα χώριζαν στενοί δρόμοι. Το σημαντικότερο συγκρότημα δωματίων παρουσιάζεται σε χωριστή προθήκη. Επίσης, σε ειδική προθήκη παρουσιάζονται τα εργαλεία κάθε είδους. 

Η κοινότητα της Τούμπας διατηρεί κάποιες επαφές με τα δίκτυα ανταλλαγών που κινούνται στο βόρειο Αιγαίο και στο εσωτερικό των Βαλκανίων. Με το τέλος της εποχής του σιδήρου (1050 π.Χ και μετά) καμία διακοπή δεν είναι ορατή στη ζωή της κοινότητας της Τούμπας. Αντίθετα ο οικισμός μεγαλώνει σημαντικά και επεκτείνεται πλέον και γύρω από την βάση του προϊστορικού πυρήνα. Κατά την ίδια περίοδο,οι επικοινωνίες με τις περιοχές του ανατολικού Αιγαίου ενισχύονται. Η οριστική διακοπή στην άνθιση του οικισμού θα έρθει αρκετούς αιώνες αργότερα, στο τέλος της κλασικής εποχής, όταν ιδρύεται πιο δυτικά και πάνω στην θάλασσα, η πόλη της Θεσσαλονίκης (324 π.Χ)

Στην κορυφή και στις πλαγιές του λόφου έχουν βρεθεί αρχαίοι τάφοι, οικιστικά κατάλοιπα, κεραμική και μεταλλουργικά ευρήματα, όπως και ενδείξεις για οχύρωση του οικισμού.
## Παραπομπές


## Εξωτερικοί σύνδεσμοι
* Ανασκαφή Τούμπας Θεσσαλονίκης

Τουμπα

https://www.theopinion.gr/reportaz/thessaloniki-egkataleipsi-gia-ton-istoriko-choro-toy-lofoy-stin-toympa/
Αρωματοθεραπεία

Η **αρωματοθεραπεία** είναι μια μέθοδος εναλλακτικής ιατρικής, στην οποία χρησιμοποιούνται αιθέρια έλαια φυτών ώστε να προκληθεί χαλάρωση και ανακούφιση από τα συμπτώματα κάποιας πάθησης. Τα αιθέρια έλαια είναι ιδιαίτερα πυκνά αρωματικά εκχυλίσματα, που εξάγονται με ψυχρή πίεση από ανθούς, φύλλα ή ρίζες. Συχνά τα έλαια διαλύονται μέσα στα λεγόμενα λάδια-φορείς, όπως σε αμυγδαλέλαιο ή σογιέλαιο, και εφαρμόζονται μέσω μασάζ, αναμειγμένα με νερό και χρησιμοποιούμενα ως κομπρέσες πάνω στο δέρμα, ή προστίθενται στο νερό του μπάνιου ή διαχέονται στον αέρα για εισπνοές. Τα αιθέρια έλαια δεν πρέπει ποτέ να καταποθούν. Μία σταγόνα ελαίου μπορεί να ισοδυναμεί με 30gr (ή περισσότερο) ολόκληρου του φυτού. Αν ληφθούν εσωτερικά, τα αιθέρια έλαια φυτών όπως η θούγια, η αρτεμισία,ύσσωπος, το φασκόμηλο είναι τοξικά και είναι δυνατό ακόμη και να αποβούν μοιραία. Οι αρωματοθεραπευτές πιστεύουν πως το άρωμα των ελαίων δρα θεραπευτικά στο μεταιχμιακό σύστημα του εγκεφάλου που σχετίζεται με τη μνήμη, το συναίσθημα και τον έλεγχο των ορμονών. Κάποιοι θεραπευτές υποθέτουν επίσης ότι τα έλαια απορροφώνται απευθείας από το δέρμα, και δρουν άμεσα στο σώμα. Οι επικριτές της αρωματοθεραπείας υποστηρίζουν πως η χαλάρωση που αποδίδεται στα έλαια μπορεί στην ουσία να οφείλεται στη χρήση τους με τη βοήθεια μασάζ, ζεστών λουτρών και άλλων ευχάριστων μεθόδων.

## Πηγές

*Davis, Patricia. Aromatherapy: An A-Z.Essex, England: C. W. Daniel, 1992.
*Ryman, Danielle. Aromatherapy: The Complete Guide to Plant and Flower Essences for Health and Beauty. New York: Bantam Books, 1993.

## Εξωτερικοί σύνδεσμοι
* 
* 


Κατηγορία:Εναλλακτική ιατρική
Αναζήτηση Google

Η **Google Αναζήτηση** είναι μηχανή αναζήτησης που ανήκει στην Google. Η Google Αναζήτηση είναι η πιο χρησιμοποιημένη μηχανή αναζήτησης του Παγκόσμιου Ιστού, με πάνω από τρεις δισεκατομμύρια αναζητήσεις κάθε μέρα.

Η σειρά των αποτελεσμάτων των αναζητήσεων βασίζεται, εν μέρει, σε ένα βαθμό προτεραιότητας που ονομάζεται PageRank. Η Google Αναζήτηση παρέχει πολλές επιλογές για προσαρμοσμένη αναζήτηση, με τη χρήση των χειριστών Μπουλ.

Ο κύριος σκοπός της Google Αναζήτησης είναι να ψάχνει για κείμενο σε δημόσια προσβάσιμα έγγραφα που παρέχονται από σέρβερ, σε αντίθεση με άλλα δεδομένα, όπως η υπηρεσία αναζήτησης Google Images. Η Google Αναζήτηση αρχικά αναπτύχθηκε από τον Λάρρυ Πέιτζ και τον Σεργκέι Μπριν το 1997.

Η συχνότητα της χρήσης όρων αναζήτησης έχει φτάσει σε τέτοια μεγέθη που μπορεί να υποδεικνύουν ευρύτερες οικονομικές και κοινωνικές τάσεις και τάσεις υγείας. Δεδομένα σχετικά με τη συχνότητα χρήσης όρων αναζήτησης στην Google Αναζήτηση έχουν αποδειχθεί ότι συσχετίζονται με κρούσματα γρίπης και επίπεδα ανεργίας και παρέχουν πληροφορίες ταχύτερα από τις παραδοσιακές μεθόδους αναφοράς και κυβερνητικές έρευνες.

## Επισκεψιμότητα
Σύμφωνα με τους ανεξάρτητους παρόχους στοιχείων επισκεψιμότητας Alexa και SimilarWeb, το Google.com είναι πρώτο και δεύτερο σε επισκεψιμότητα αντίστοιχα, έχει την υψηλότερη επισκεψιμότητα ανάμεσα στις μηχανές αναζήτησης, έχοντας περισσότερους από 16 δισεκατομμύρια επισκέπτες ανά μήνα για τον Μάιο του 2015.

## Χρήση στη γλώσσα
Σήμερα η μηχανή αναζήτησης Γκούγκλ είναι μια από τις δημοφιλέστερες, και οι φράσεις «*κάνω γκούγκλ*», «*γκουγκλάρω*», «*γκουγκλίζω*»,«*google it*» ή «*μπαίνω στον γκούγκλη*» είναι συνώνυμες με το «ψάχνω για πληροφορίες στο Διαδίκτυο». Αντίστοιχα, στην αγγλική γλώσσα το ρήμα "*to google*" έχει αποκτήσει πλέον ταυτόσημη έννοια με το ρήμα «αναζητώ», και, πρόσφατα, το ίδιο ρήμα προστέθηκε στο αγγλικό λεξικό Μέρριαμ-Γουέμπστερ με όλα τα παράγωγά του (*to google > googling > googled*). 

## Παραπομπές


## Εξωτερικοί σύνδεσμοι
* Η επίσημη ιστοσελίδα
* Το αρχικό Google!

Κατηγορία:Google (υπηρεσίες)
Ορν (αποσαφήνιση)

**[[Ορν]]** είναι το όνομα ενός γαλλικού νομού. Μπορεί να αναφέρεται επίσης σε:
* Ορν (ποταμός), ποταμό στην Νορμανδία, βορειοδυτική Γαλλία
* Ορν (Μοζέλας), ποταμό στην Λοραίνη, βορειοανατολική Γαλλία
* Ορν (κοινότητα), κοινότητα στον νομό Μεζ στην Λωρραίνη στην βορειοανατολική Γαλλία
Χάρτες Google

Οι **Χάρτες Google** (Αγγλικά: Google Maps)  είναι υπηρεσία χαρτογράφησης στο Διαδίκτυο. Η εφαρμογή και η τεχνολογία της υπηρεσίας παρέχεται από την Google και υποστηρίζει πολλές υπηρεσίες που βασίζονται σε χάρτες, συμπεριλαμβανομένου της ιστοσελίδας "Χάρτες Google". Προσφέρει χάρτες δρόμων και σχεδιαστή διαδρομών για μεταφορές με τα πόδια, αυτοκίνητο, ποδήλατο (beta) ή μέσα μαζικής μεταφοράς. Περιλαμβάνει επίσης εντοπισμό των επιχειρήσεων που βρίσκονται σε πόλεις σε πολλές χώρες σε όλο τον κόσμο. Οι δορυφορικές εικόνες των Χαρτών Google δεν ανανεώνονται σε πραγματικό χρόνο, ωστόσο η Google προσθέτει δεδομένα στη Κύρια Βάση δεδομένων της σε τακτική βάση και οι περισσότερες από τις εικόνες δεν είναι πάνω από τριών ετών. Αξιοσημείωτο είναι ότι σε αναβάθμιση τον Ιούλιο του 2008, η Ελλάδα ήταν μία από τις 11 χώρες που επιλέχθηκαν.

Οι χάρτες Google είναι γνωστοί και για την υπηρεσία Google Street View, που επιτρέπει την θέαση του οδικού δικτύου πάνω από 80 χωρών (αλλά και μνημείων) με εικόνες 360 μοιρών. Οι εικόνες τραβούνται με οχήματα που ανήκουν στην εταιρεία.

## Εξωτερικοί σύνδεσμοι

*Χάρτες Google
**Έκδοση κινητών τηλεφώνων

Κατηγορία:Διαδικτυακοί χάρτες
Κατηγορία:Google (υπηρεσίες)
Κατηγορία:Λογισμικό Android
Φαράγγι του Βουραϊκού

thumb|250px|Το φαράγγι του Βουραϊκού.
Το **Φαράγγι του Βουραϊκού** βρίσκεται στην Αχαΐα 13 χλμ. βορειοανατολικά των Καλαβρύτων. Μαζί με τον ορεινό όγκο του Χελμού (Αροάνια όρη) αποτελούν μια ενιαία προστατευόμενη περιοχή που από το 2009 χαρακτηρίζεται ως Εθνικό Πάρκο της Ελλάδας. Το φαράγγι έχει μήκος περίπου 20 χλμ. και διαρρέεται από τον Βουραϊκό ποταμό στον οποίο και οφείλει το όνομά του. Ο Βουραϊκός ποταμός βρίσκεται στην Αχαΐα και έχει μήκος 37,5 χιλιόμετρα. 

thumb|250px|Ο Βουραϊκός ποταμός.
Η χλωρίδα του φαραγγιού του Βουραϊκού ποταμού κρίνεται ως εξέχουσα σημαντική, γεγονός που επιβεβαιώνεται από την καταγραφή αρκετών ενδημικών ειδών με ιδιαίτερη επιστημονική αξία, σπάνια και προστατευμένα, όπως η καμπανούλα των βράχων (Campanula rupestris), ο άγριος στάχυς (Stachys parolinii), η αουρίνια του Μωριά (Aurinia moreana) κ.ά. Αξιομνημόνευτη είναι και πανίδα της περιοχής που βρίσκει καταφύγιο στους απότομους δασωμένους ορεινούς όγκους που περιβάλλουν το φαράγγι.

Τo 1889, μέσα στο φαράγγι και πλάι στο Βουραϊκό ποταμό, ξεκίνησε να κατασκευάζεται από την Κυβέρνηση Χαρίλαου Τρικούπη ο μοναδικός στην Ελλάδα οδοντωτός σιδηρόδρομος. Η μελέτη ανατέθηκε σε Γάλλους επιστήμονες. O Χαρίλαος Τρικούπης επιθυμούσε η σιδηροδρομική γραμμή να επεκταθεί μέχρι την Τρίπολη, αλλά oι καθυστερήσεις στην κατασκευή της γραμμής Διακοφτό - Καλάβρυτα και οι υπερβάσεις στο κόστος κατασκευής οδήγησαν στο να μην επεκταθεί ποτέ η σιδηροδρομική γραμμή. Η κατασκευή του οδοντωτού σιδηρόδρομου ολοκληρώθηκε επί Κυβερνήσεως Δηλιγιάννη το 1896 και εγκαινιάστηκε στις 10 Μαρτίου 1896. Συνδέει το Διακοπτό με τα Καλάβρυτα και το συνολικό μήκος του ανέρχεται σε 22 χιλιόμετρα. Κάθε χρόνο, τη δεύτερη Κυριακή του Μαΐου, διοργανώνεται από το «Σύλλογο Ορειβασίας και Χιονοδρομίας Καλαβρύτων» το λεγόμενο «Πανελλήνιο Πέρασμα» του φαραγγιού με τη συμμετοχή εκατοντάδων ορειβατών και πεζοπόρων.

## Δείτε επίσης
*Βουραϊκός ποταμός
*Οδοντωτός σιδηρόδρομος Διακοπτού - Καλαβρύτων

## Παραπομπές


## Εξωτερικοί σύνδεσμοι
* Ιστοσελίδα φορέα διαχείρισης Εθνικού Πάρκου Χελμού-Βουραϊκού
* Φιλότης, βάση δεδομένων για την ελληνική φύση

Βουραικου
Κατηγορία:Γεωγραφία της Αχαΐας
Κατηγορία:Δήμος Καλαβρύτων
Λίμνη Ασσάλ

Η **λίμνη Ασσάλ** (αραβικά:  بحيرة عسل, κυριολεκτικά *λίμνη Μελιού*) είναι υπεραλμυρή ηφαιστειακή λίμνη στο Τζιμπουτί. Η λίμνη βρίσκεται 155 μέτρα κάτω από την επιφάνεια της θάλασσας στο τρίγωνο του Αφάρ και είναι το χαμηλότερο χερσαίο σημείο στην Αφρική και η τρίτη χαμηλότερη χερσαία κοιλότητα στη Γη μετά τη Νεκρά Θάλασσα και τη Θάλασσα της Γαλιλαίας. Βρίσκεται στο δυτικό άκρο του κόλπο της Ταντζουρά, στη Περιφέρεια Ταντζουρά, στο άκρο της Μεγάλης Ρηξιγενούς Κοιλάδας, περίπου 120 χιλιόμετρα δυτικά από τη πόλη Τζιμπουτί. Η λίμνη δεν έχει εκροή και εξαιτίας της έντονη εξάτμισης η αλατότητα της λίμνης είναι περίπου 10 φορές μεγαλύτερη από αυτή τη θάλασσα και ως εκ τούτου είναι η πιο αλμυρή λίμνη στο κόσμο μετά τη λίμνη Δον Χουάν στην Ανταρκτική.

Η λίμνη θεωρείται «εθνικός θησαυρός» και είναι προστατευόμενη με νόμο περιοχή από το 2000. Παρόλα αυτά, ο νόμος δεν καθορίζει τα όρια της λίμνης. Επειδή η εκμετάλλευση του αλατιού της λίμνης γινόταν χωρίς έλεγχο, ο νόμος έδινε έμφαση στον έλεγχο της εκμετάλλευσης ώστε να μην υπάρχει αρνητικός αντίκτυπος στο περιβάλλον. Το δικαιώματα εκμετάλλευσης των αποθεμάτων αλατιού της λίμνης έχει δοθεί σε τέσσερις δικαιούχος από το 2002 και λαμβάνει χώρα στο νοτιοανατολικό άκρο της λίμνης. Το 80% της παραγωγής γίνεται από τη Société d’Exploitation du Lac and Société d’Exploitation du Salt Investment S.A de Djibouti. Η κυβέρνηση του Τζιμπουτί έχει προτείνει στην UNESCO να ανακηρυχθεί η λίμνη και το ηφαίστειο Αρντουκομπά μνημείο παγκόσμιας κληρονομιάς.

## Παραπομπές


Κατηγορία:Λίμνες της Αφρικής
Κατηγορία:Γεωγραφία του Τζιμπουτί
Κατηγορία:Αλμυρές λίμνες
Ρανς (ποταμός)

Ο **Ρανς** (*[[γαλλικά]]: Rance, [[Βρετονική γλώσσα|βρετονικά]]: Renk)* είναι ένας παράλιος ποταμός της δυτικής Γαλλίας, στα βόρεια της Βρετάνης. Πηγάζει από τα όρη του Μενέ στην Κολινέ, στον νομό Κοτ-ντ'Αρμόρ, και χύνεται στη Μάγχη μεταξύ της Ντινάρ και του Σαιν-Μαλό στον νομό Ιλ-ε-Βιλαίν. Πριν φτάσει στη Μάγχη τα νερά του φράζονται από ένα φράγμα 750 μέτρων σχηματίζοντας τον Σταθμό Παλιρροικής Ενέργειας του Ρανς.

Ο ποταμός συνδέεται με τον Βιλαίν μέσω του Κανάλ ντ'Ιλ-ε-Ρανς.

Νομοί και πόλεις κατα μήκος του ποταμού:
* Κοτ-Ντ'Αρμορ: Κολινέ, Κωλν, Ντινάν
* Ιλ-ε-Βιλαίν: Ντινάρ, Σαιν-Μαλό. 

Κατηγορία:Ποταμοί της Γαλλίας
Κατηγορία:Γεωγραφία της Κοτ-ντ'Αρμόρ
Κατηγορία:Γεωγραφία του Ιλ-ε-Βιλαίν
Κατηγορία:Ποταμοί της Βρετάνης
Red Hat

Η **[[:en:Red_Hat|Red Hat]]** είναι Αμερικανική πολυεθνική εταιρία που ασχολείται με την ανάπτυξη προϊόντων ανοιχτού κώδικα τόσο για προσωπική όσο και για εμπορική χρήση. Είναι ευρέως γνωστή για τη χρηματοδότησή της στο Fedora Project, ένα ανοιχτού κώδικα λειτουργικό σύστημα για ηλεκτρονικούς υπολογιστές, ενώ το κυριότερο εμπορικό της προϊόν είναι το Red Hat Enterprise Linux. Η εταιρεία ιδρύθηκε το 1993 από τον Marc Ewing και έχει την έδρα της στο Ράλεϊ της Νότιας Καρολίνας.

## Εξωτερικοί σύνδεσμοι
* Επίσημη ιστοσελίδα της Red Hat 

Κατηγορία:Επιχειρήσεις υπολογιστών
Κατηγορία:Ελεύθερο λογισμικό
Σεβρ Νανταίζ

Η **Σεβρ Νανταίζ** είναι ποτάμι της δυτικής Γαλλίας, αριστερός παραπόταμος του Λίγηρα και ο λιγότερο σημαντικός παραπόταμός του. Πηγάζει στον νομό των Ντε-Σεβρ, κοντά στο Σεκοντινί.

Διασχίζει τους παρακάτω νομούς και πόλεις:
*Ντε-Σεβρ: Μονκουτάν, Λα Φορέ-συρ-Σεβρ
*Βαντέ: Σαιν-Λωράν-συρ-Σεβρ, Μορτάνι-συρ-Σεβρ
*Μαιν-ε-Λουάρ: Λε Λονζερόν, Τορφού
*Λουάρ-Ατλαντίκ: Κλισσόν, Λε Παλέ, Βερτού, Ναντ

Χύνεται στον ποταμό Λίγηρα στο ύψος της πόλης της Ναντ, εξ ου και η ονομασία Σεβρ *Νανταίζ* (ώστε να μπορεί να διακρίνεται από την Σεβρ Νιορταίζ).

## Παραπομπές

*http://www.geoportail.fr 
*Η Σεβρ Νανταίζ στην βάση δεδομένων ''Sandre''

## Εξωτερικοί σύνδεσμοι
* 

Κατηγορία:Ποταμοί της Γαλλίας
Κατηγορία:Λεκάνη του Λίγηρα
Κατηγορία:Γεωγραφία των Ντε-Σεβρ
Κατηγορία:Νάντη
Σεβρ Νιορταίζ

Ο **Σεβρ Νιορταίζ** είναι ένας παράλιος ποταμός που πηγάζει στην Σεπρεβέ στο Ντε-Σεβρ βόρεια του Μελ, διασχίζει την Νιόρ, ύστερα κατεβαίνει στον βάλτο πουατεβάν του οποίου αποτελεί υδραυλική αρτηρία, για να τερματίσει την διαδρομή του στον Ατλαντικό Ωκεανό στον όρμο του Αιγκυγιόν στην Μπουργκ-Σαπόν βόρεια της Λα Ροσέλ απέναντι από το Ιλ ντε Ρε. Η μεγαλύτερη πόλη που δαρρέει είναι η Νιόρ, εξού και το όνομα Σεβρ *Νιορταίζ.*

Διασχίζει τους ακόλουθους *[[νομοί της Γαλλίας|νομούς]] *και πόλεις:
* Ντε-Σεβρ: Σαιν-Μαιξάν-λ'Εκόλ, Νιόρ
* Βανδέα: Νταμβίξ
* Σαράντ-Μαριτίμ: Μαράν

## Εξωτερικοί σύνδεσμοι
* 

Κατηγορία:Ποταμοί της Γαλλίας
Κατηγορία:Γεωγραφία των Ντε-Σεβρ
Δημήτρης Κόζαρης

Ο **Δημήτρης Κόζαρης** (Αθήνα, 7 Οκτωβρίου 1960) είναι εικαστικός καλλιτέχνης, δημιουργός γραμμικών και διαδραστικών video. Ζει και εργάζεται στο Μιλάνο από το 1983. 

Σπούδασε Διακόσμηση Εσωτερικών Χώρων στη Σχολή Βακαλό και συνέχισε με σπουδές ζωγραφικής στην Ακαδημία Καλών Τεχνών του Μιλάνο (Accademia di Belle Arti di Milano) και βιομηχανικό σχέδιο στο Ευρωπαϊκό Ινστιτούτο του Μιλάνο (Istituto Europeo di Milano) καθώς και οπτικοακουστικά μέσα (Film & Television) στο Kunsthochschule fur Medien στην Κολονία. 

Από το 1998 έως το 2000 υπήρξε υφηγητής και επικεφαλής του Τμήματος Βίντεο στην Ανώτατη Σχολή Καλών Τεχνών στην Αθήνα, ενώ έχει εργαστεί σε διάφορες σχολές καλών τεχνών, ως καθηγητής οπτικοακουστικών μέσων, στην Ιταλία.

## Παραπομπές


## Εξωτερικοί σύνδεσμοι
* Βιογραφικό Δημήτρη Κόζαρη στην γκαλλερί ΑΔ
* Κόζαρης Δημήτρης - Βιογραφικό από το Μακεδονικό Μουσείο Σύγχρονης Τέχνης

Κατηγορία:Έλληνες καλλιτέχνες